Document ID: 31999R2219

ΚΑΝΟΝΙΣΜΟΣ (ΕΚ) αριθ. 2219/1999 ΤΗΣ ΕΠΙΤΡΟΠΗΣ
της 19ης Οκτωβρίου 1999
περί καθορισμού της συναλλαγματικής ισοτιμίας που εφαρμόζεται για ορισμένες άμεσες ενισχύσεις
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ(1),
Εκτιμώντας τα ακόλουθα:
(1) η γενεσιουργός αιτία της συναλλαγματικής ισοτιμίας που εφαρμόζεται στις ενισχύσεις ανά εκτάριο στους τομείς του ρυζιού και των σταφίδων αντιστοιχεί στην έναρξη της περιόδου εμπορίας για την οποία χορηγείται η ενίσχυση, όπως ορίζεται στο άρθρο 4 παράγραφος 1 του κανονισμού (ΕΚ) αριθ. 2808/98 της Επιτροπής, της 22ας Δεκεμβρίου 1998, περί λεπτομερειών εφαρμογής του γεωργονομισματικού καθεστώτος του ευρώ στον γεωργικό τομέα(2), όπως τροποποιήθηκε τελευταία με του κανονισμού (ΕΚ) αριθ. 1410/1999(3)·
(2) η προαναφερόμενη συναλλαγματική ισοτιμία καθορίζεται στο άρθρο 4 παράγραφος 3 του κανονισμού (ΕΚ) αριθ. 2808/98, συγκεκριμένα δε είναι ίση προς τον μέσο όρο, υπολογιζόμενο αναλογικώς στο χρόνο, των συναλλαγματικών ισοτιμιών που εφαρμόζονται στη διάρκεια του μήνα που προηγείται της ημερομηνίας της γενεσιουργού αιτίας· η ημερομηνία αυτή αντιστοιχεί στην 1η Σεπτεμβρίου 1999·
(3) το άρθρο 2 του κανονισμού (ΕΚ) αριθ. 1410/1999 προβλέπει ότι η Επιτροπή καθορίζει την προς εφαρμογή συναλλαγματική ισοτιμία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η συναλλαγματική ισοτιμία προς εφαρμογή στις ενισχύσεις που αφορά το άρθρο 4 παράγραφος 1 του κανονισμού (ΕΚ) αριθ. 2808/98 και έχουν γενεσιουργό αιτία την ημερομηνία της 1ης Σεπτεμβρίου 1999 εμφαίνετια στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Σεπτεμβρίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Οκτωβρίου 1999.

Labels: 2
17
6